തേക്കിന്കൂപ്പ് പാലം തകര്ന്നതോടെ യാത്രക്കാര് ദുരിതത്തില് മൂലമറ്റം തേക്കിന്കൂപ്പ് ഗണപതി ക്ഷേത്രത്തിനു സമീപമുള്ള പാലം തകര്ന്നത് നാട്ടുകാര്ക്ക് ദുരിതമായി. ഒക്ടോബറിലുണ്ടായ ഉരുള്പൊട്ടലിലും പേമാരിയിലുമാണ് പാലം തകര്ന്നത്. മൂലമറ്റം, ഗണപതി ക്ഷേത്രം, കെഎസ്ഇബി ഓഫീസ് എന്നിവിടങ്ങളിലുള്ളവര് പാലമില്ലാതായതോടെ യാത്രക്ലേശത്തിലാണ്. പതിറ്റാണ്ടുകള്ക്ക് മുമ്ബ് വൈദ്യുതി വകുപ്പാണ് ഇരുമ്ബ് കേഡര് ഉപയോഗിച്ച് പാലം നിര്മിച്ചത്. മണപ്പാടി, ഇലപ്പള്ളി, കണ്ണിക്കല് തുടങ്ങിയ പ്രദേശങ്ങളിലുള്ളവരും കെഎസ്ഇബി കോളനി നിവാസികളും ആശ്രയിച്ചിരുന്ന പാലമായിരുന്നു. നിത്യേന നൂറുകണക്കിനാളുകള് ഇരുചക്ര വാഹനങ്ങളിലും നടന്നും ഇതുവഴി സഞ്ചരിച്ചിരുന്നതാണ്. ഉരുള്പൊട്ടലില് നാച്ചാര് പുറമ്ബോക്കിലുള്ള നിരവധി വീടുകള് തകര്ന്നു. നിരവധി വീടുകള് മറിഞ്ഞ് വീഴുന്ന അവസ്ഥയിലുമാണ്. ആറിന്റെ ഇരുവശവും സംരക്ഷണഭിത്തി നിര്മിച്ചില്ലെങ്കില് വീണ്ടും ഒരു ദുരന്തത്തിന് സാക്ഷ്യം വഹിക്കേണ്ടിവരുമെന്ന് പ്രദേശവാസികള് പറയുന്നു. പാലത്തിന്റെ ഇരുവശവും സംരക്ഷണ ഭിത്തി നിര്മിക്കണമെന്നും പുതിയപാലം നിര്മിക്കണമെന്നും നാട്ടുകാര് ആവശ്യപ്പെട്ടു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് അമ്ബൂരി ദുരന്തത്തിന് 2 പതിറ്റാണ്ട് മഴക്കാലമായാല് മഞ്ഞക്കുഴി നിവാസികള്ക്ക് ഉറക്കമില്ല ഭീതി ഒഴിയാതെ കൂട്ടിക്കല് പ്രതിഷേധ ധര്ണ ആഗോള വൈദ്യുതി ഗ്രിഡ് വേണമെന്ന് മോദി